open-index/open-wikipedia-markdown huggingface dataset:
Ramón Malla Call

**Ramón Malla Call** (4. syyskuuta 1922 La Seu d’Urgell – 18. huhtikuuta 2014) oli espanjalainen roomalaiskatolinen piispa. Hänet vihittiin papiksi 19. joulukuuta 1948 ja nimitettiin Léridan hiippakunnan piispaksi 24. heinäkuuta 1968. Piispaksi vihkiminen seurasi 27. lokakuuta. Pääkonsekraattorina toimi Luigi Dadaglio, jota avustivat Gregorio Modrego y Casaus ja Ramón Iglesias Navarri.

Malla Call jäi eläkkeelle 29. lokakuuta 1999.

## Lähteet
Egidio Nkaijanabwo

**Egidio Nkaijanabwo** (s. 29. elokuuta 1935) on ugandalainen roomalaiskatolinen piispa. Hänet vihittiin papiksi 28. toukokuuta 1961 ja nimitettiin Kasesen hiippakunnan piispaksi 6. maaliskuuta 1989. Piispaksi vihkiminen seurasi 17. kesäkuuta. Pääkonsekraattorina toimi Emmanuel Kiwanuka Nsubuga, jota avustivat Serapio Bwemi Magambo ja John Baptist Kakubi.

## Lähteet
John Baptist Kakubi

**John Baptist Kakubi** (23. syyskuuta 1929 Birundama – 11. helmikuuta 2016) oli ugandalainen roomalaiskatolinen piispa. Hänet vihittiin papiksi Mbararan hiippakuntaan 11. kesäkuuta 1960 ja nimitettiin sen piispaksi 26. kesäkuuta 1969. Piispaksi vihkiminen seurasi 1. elokuuta. Pääkonsekraattorina toimi paavi Paavali VI, jota avustivat Sergio Pignedoli ja Emmanuel Kiwanuka Nsubuga.

Kakubi erosi tehtävistään 23. marraskuuta 1991.

## Lähteet
Juhani Hämäläinen

**Eero Juhani Hämäläinen** (21. elokuuta 1930 Viipuri – 30. joulukuuta 2008 Jyväskylä) oli suomalainen kilpasuunnistaja. Hän edusti aktiiviaikanaan 1950-luvulla Helsingin Suunnistajia. Hän kuului Jukolan viestin voittajajoukkueessa vuosina 1952 ja 1953 sekä Tiomila viestin voittajajoukkueessa vuonna 1954. Vuonna 1952 Hämäläinen voitti SM-viesteissä kultaa yhdessä Eino Huuhkan ja Runo Harmon kanssa ja kuului myös Mesikämmenviestin voittaneeseen joukkueeseen. Myöhemmin hän toimi Jyväskylän seudulla keksijä-konesuunnittelijana.

## Lähteet
John Lee Hancock

**John Lee Hancock** (s. 15. joulukuuta 1956) on yhdysvaltalainen käsikirjoittaja, ohjaaja ja tuottaja. Hän on ohjannut muun muassa elokuvat *[[The Rookie – syntynyt syöttämään]]* (2002), *[[Elämä pelissä]]* (2009), *[[Saving Mr. Banks]]* (2013), *[[The Founder]]* (2016) ja *[[The Little Things]]* (2021). Hän on toiminut elokuva-alalla vuodesta 1987.

## Lähteet

## Aiheesta muualla
*
Courier

**Courier** voi viitata muun muassa näihin:

* Courier, eräs pääteviivallinen kirjaintyyppi
* Courier 1B, tietoliikennesatelliitti
* Airspeed Courier, *AS.5 Courier*, brittiläinen matkustajalentokonemalli
* HMS Courier (J349), Britannian kuninkaallisen laivaston miinanraivaaja
* Ford Courier, paketti- ja lava-automalli
* Courier, pelin ** päähenkilö.

## Sukunimenä
 
* Jim Courier (s. 1970), yhdysvaltalainen tennispelaaja
* Paul Louis Courier (1772−1825), ranskalainen kirjailija.
José Pont y Gol

**José Pont y Gol** (9. huhtikuuta 1907 – 4. lokakuuta 1995) oli espanjalainen roomalaiskatolinen arkkipiispa. Hänet vihittiin papiksi 22. maaliskuuta 1931 ja nimitettiin Segorben hiippakunnan piispaksi 1. elokuuta 1951. Piispaksi vihkiminen seurasi 30. marraskuuta. Pääkonsekraattorina toimi Vicente Enrique y Tarancón, jota avustivat Aurelio del Pino Gómez ja Ramón Iglesias Navarri.

Pont y Gol osallistui Vatikaanin toiseen kirkolliskokoukseen. Hän sai 23. marraskuuta 1970 nimityksen Tarragonan arkkipiispaksi, jona hän toimi, kunnes jäi eläkkeelle 11. huhtikuuta 1983.

## Lähteet
Bobby Timmons

**Robert Henry "Bobby" Timmons** (19. joulukuuta 1935 – 1. maaliskuuta 1974) oli yhdysvaltalainen jazzpianisti ja -säveltäjä. Hän syntyi Philadelphiassa, Pennsylvaniassa. Hänet tunnetaan roolistaan Art Blakeyn Jazz Messengers -yhtyeessä (1958–1961) sekä soul jazz -sävellyksistä "Moanin'", "Dat Dere" ja "This Here". Timmons soitti myös Cannonball Adderleyn, Chet Bakerin, Kenny Dorhamin, Hank Mobleyn, Lee Morganin, Donald Byrdin, Kenny Burrellin, Sonny Stittin ja Maynard Fergusonin kanssa. Ensimmäisen äänitteensä hän teki Dorhamin kanssa livenä toukokuussa 1956; leaderina hänen ensimmäinen albuminsa oli *[[This Here is Bobby Timmons]]* (1960).

Timmons kuoli kirroosiin 38-vuotiaana New Yorkissa.
Elossa (Sauruksen albumi)

**Elossa** on rap-yhtye Sauruksen viides studioalbumi, joka julkaistiin Monsp Recordsin kautta 9. marraskuuta 2011. Ennen julkaisuaan se kulki työnimellä **Graindiapinat**, ja se piti julkaista alun perin Karma Musiikin kautta. Albumin kappaleista "Pois edestä" ja "Välillä: Kruuna" julkaistiin musiikkivideot syksyllä 2011.

## Taustatietoa
Basso Median internetsivustolla julkaistiin kolmen kappaleen nimet ("Pois edestä", "Oikee taajuus" ja "Selvispäin"), joista sai äänestää ensimmäisen maistiaiskappaleen. Eniten ääniä sai "Selvispäin" -kappale, joka julkaistiin Sauruksen MySpace -sivustolla.

Levyllä vierailee kaikkiaan 35 vokalistia: Samae Koskinen, Jimi Tenor, Ezkimo, Solonen, Kosola, Kylmä (DJ Kridlokk, Lommo ja J Riskit), Zata-Nova, Mies nimeltä Hevonen, Mäkki, Kube, MattiP, Heikki Kuula, Näkökulma (Efu & Ola), Puppa J, Timi Lexikon, Ras Henry, Timo Pieni Huijaus, Tuomo, TK, Heiski, Peedee, Joustava Moraali (Tuukka ja Otto Martikainen), Ghetto-Juuhan, Tono Slono, Niko & Tapsa, U.A.A.U. (Jontti ja Jodarok), Stepa, Steen1 ja Felipe.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Arvostelut
* Keskisuomalainen: *negatiivinen*
* Soundi: 

## Lähteet
Kazimierz Górny

**Kazimierz Górny** (s. 24. joulukuuta 1937) on puolalainen roomalaiskatolinen piispa. Hänet vihki papiksi Krakovan arkkihiippakuntaan Karol Józef Wojtyła (tuleva paavi Johannes Paavali II) 29. kesäkuuta 1960.

Górny sai 26. lokakuuta 1984 nimitykset Krakovan vihkipiispaksi ja Pertusan titulaaripiispaksi. Hänet konsekroi piispaksi 6. tammikuuta 1985 Johannes Paavali II, jota avustivat Eduardo Martínez Somalo ja Duraisamy Simon Lourdusamy. 25. maaliskuuta 1992 Górny sai nimityksen Rzeszówin hiippakunnan piispaksi. Hän jäi eläkkeelle 14. kesäkuuta 2013.

## Lähteet
Adam Szal

**Adam Szal** (s. 24. joulukuuta 1953) on puolalainen roomalaiskatolinen piispa. Hänet vihki papiksi Przemyśliin Ignacy Tokarczuk 31. toukokuuta 1979. Hän sai 16. marraskuuta 2000 nimitykset Przemyślin vihkipiispaksi ja Lavellumin titulaaripiispaksi. Piispaksi vihkiminen seurasi 23. joulukuuta. Pääkonsekraattorina toimi Józef Michalik, jota avustivat Stefan Moskwa ja Edward Eugeniusz Bialoglowski.

## Lähteet

## Aiheesta muualla
Vietan kaavat

**Vietan kaavat** antavat matematiikassa yhteyden polynomin kertoimien ja sen juurten summien ja tulojen välille. Kaavat ovat saaneet nimensä ranskalaisen matemaatikon François Vièten (1540–1603) mukaan. Kaavoja käytetään erityisesti algebrassa. Suomalaisessa lukiomatematiikassa niitä on aiemmin sovellettu toisen asteen yhtälöihin, jolloin voidaan määrittää juurten summa ja tulo yhtälöä ratkaisematta, tai käänteisesti konstruoida yhtälö, jonka juurten summa tai tulo on haluttu luku.

## Kaavat

Polynomilla, jonka asteluku on *n*
:p(X)=a_nX^n  + a_{n-1}X^{n-1} +\cdots + a_1 X+ a_0 \, 

(jossa kertoimet ovat reaali- tai kompleksilukuja ja *a**n*&nbsp;≠&nbsp;0) on algebran peruslauseen mukaan *n* kompleksista juurta *x*1,&nbsp;*x*2,&nbsp;...,&nbsp;*x**n*(jotka eivät välttämättä ole erillisiä). Vietan kaavat antavat yhteyden polynomin kertoimien {&nbsp;*a**k*&nbsp;} ja sen juurien {&nbsp;*x**i*&nbsp;} summien ja tulojen välille seuraavasti:

:\begin{cases} x_1 + x_2 + \dots + x_{n-1} + x_n = -\tfrac{a_{n-1}}{a_n} \\ 
(x_1 x_2 + x_1 x_3+\cdots + x_1x_n) + (x_2x_3+x_2x_4+\cdots + x_2x_n)+\cdots + x_{n-1}x_n = \frac{a_{n-2}}{a_n} \\
{} \quad \vdots \\ x_1 x_2 \dots x_n = (-1)^n \tfrac{a_0}{a_n}. \end{cases}

## Esimerkki
Sovelletaan Vietan kaavoja toisen ja kolmannen asteen polynomeille:

toisen asteen polynomille p(X)=aX^2 + bX + c, jonka juuret x_1, x_2 toteuttavat yhtälön p(X)=0 pätee
: x_1 + x_2 = - \frac{b}{a}, \quad x_1 x_2 = \frac{c}{a}.

Kolmannen asteen polynomille p(X)=aX^3 + bX^2 + cX + d, jonka juuret x_1, x_2, x_3 toteuttavat yhtälön p(X)=0 pätee
: x_1 + x_2 + x_3 = - \frac{b}{a}, \quad x_1 x_2 + x_1 x_3 + x_2 x_3 = \frac{c}{a}, \quad x_1 x_2 x_3 = - \frac{d}{a}.

## Todistus
Polynomi p(X) voidaan juuriensa x_1, x_2, \dots, x_n avulla kirjoittaa seuraavasti

: \sum_{i=0}^n a_iX^i = a_n\prod_{i=1}^n(X-x_i)=a_n \left[X^n-\left(\sum_{i=1}^n x_i\right)X^{n-1}+\cdots+(-1)^n(x_1x_2\cdots{x_n})\right] 

Koska kaksi polynomia ovat samat täsmälleen silloin, kun niiden kaikki kertoimet ovat yhtä suuret, on oltava

:\begin{cases} x_1 + x_2 + \dots + x_{n-1} + x_n = -\tfrac{a_{n-1}}{a_n} \\ 
(x_1 x_2 + x_1 x_3+\cdots + x_1x_n) + (x_2x_3+x_2x_4+\cdots + x_2x_n)+\cdots + x_{n-1}x_n = \frac{a_{n-2}}{a_n} \\
{} \quad \vdots \\ x_1 x_2 \dots x_n = (-1)^n \tfrac{a_0}{a_n}. \end{cases}

## Lähteet
* 

*

*

### Viitteet
José Cerviño Cerviño

**José Cerviño Cerviño** (21. elokuuta 1920 – 18. huhtikuuta 2012) oli espanjalainen roomalaiskatolinen piispa. Hänet vihittiin papiksi Santiago de Compostelan arkkihiippakuntaan 6. huhtikuuta 1946 ja nimitettiin sen vihkipiispaksi sekä Benepotan titulaaripiispaksi 4. kesäkuuta 1968. Piispaksi vihkiminen seurasi 28. heinäkuuta. Pääkonsekraattorina toimi Fernando Quiroga y Palacios, jota avustivat Maximino Romero de Lema ja José Guerra Campos.

8. marraskuuta 1976 Cerviño Cerviño sai nimityksen Tui-Vigon hiippakunnan piispaksi, jona hän toimi, kunnes jäi eläkkeelle 7. kesäkuuta 1996.

## Lähteet
Manuel Sánchez Monge

**Manuel Sánchez Monge** (s. 18. huhtikuuta 1947) on espanjalainen roomalaiskatolinen piispa. Hänet vihittiin papiksi Palencian hiippakuntaan 9. elokuuta 1970 ja nimitettiin Mondoñedo-Ferrolin hiippakunnan piispaksi 6. kesäkuuta 2005. Piispaksi vihkiminen seurasi 23. heinäkuuta. Pääkonsekraattorina toimi Manuel Monteiro de Castro, jota avustivat Antonio María Rouco Varela ja Julián Barrio Barrio.

## Lähteet
Julián Barrio Barrio

**Julián Barrio Barrio** (s. 15. elokuuta 1946) on espanjalainen roomalaiskatolinen arkkipiispa. Hänet vihki papiksi Astorgan hiippakuntaan Antonio Briva Mirabent 4. heinäkuuta 1971. Hän sai 31. joulukuuta 1992 nimitykset Santiago de Compostelan arkkihiippakunnan vihkipiispaksi ja Sasaben titulaaripiispaksi. Piispaksi vihkiminen seurasi 7. helmikuuta 1993; pääkonsekraattorina toimi Antonio María Rouco Varela, jota avustivat Mario Tagliaferri ja Antonio Briva Mirabent.

Barrio Barrio sai 5. tammikuuta 1996 nimityksen Santiago de Compostelan arkkipiispaksi.

## Lähteet
Utria Valkama

**Utria Kaarlo Valkama** (2. helmikuuta 1931 Laukaa – 31. toukokuuta 2008  Oulu) oli suomalainen soitinrakentaja. Valkama rakensi kitaroita vuodesta 1946. Soittimissaan hän kehitti omaperäisiä ratkaisuja, ja hänen nimissään on liu'utettaviin mikrofoneihin liittyvä patenttikin ("US Patent 5072646 (17.12.1991): "Microphone arrangement for stringed instruments, particularly for an electric guitar") . 

Valkama rakensi soittimia harrastepohjalta, päivätyönsä hän teki SOK:n tukkumyynnissä. Soitinrakennuksen hän aloitti, koska hänellä ei ollut varaa kitaroihin, eikä laatusoittimia tai esim. mikrofoneja saanut Suomesta. 

Valkama soitti jazzia "Blue Quintet" -orkesterissa vuosina 1952–1976. Siinä hänen instrumenttejaan olivat kitara ja vibrafoni.  Valkaman esikuva kitaristina oli Charlie Christian.

## Kitarat

Valkama aloitti soittimiensa laajemman jakelun rakentamalla 75 kpl orkesterikitaroita musiikkiliikkeille 1960-luvulla. 1970-luvun puolivälissä hän valmisti 50 kitaraa ja joitakin bassoja. Soittimissa oli erikoisia rakenneratkaisuja, esim. jo vuonna 1968 hän teki kitaran jonka virityskoneisto oli kiinni rungossa. Runkoon asennettavien virityskoneistojen ideana oli vireen optimaalinen säilyttäminen sekä kaikkinainen kielen taittumisen välttäminen. Myös Utrian mikrofonit ja kaularaudat olivat ratkaisuiltaan omintakeisia. 

Utria-kitarat ovat harvinaisia. Mikäli tällaisen haluaa nähdä niin Kitarapajalla sellaisen voi nähdä Oulun myymälässä. Siellä on Utrian varhaistuotantoa oleva pienkikoppainen orkesterikitara nähtävänä. Kitarapaja myös säilyttää yhtä 70-luvun Utria-kitaraa pysyvästi näyteikkunassaan Helsingin Kirjatyöntekijänkadulla.

Kauko Röyhkä soitti uransa alussa Utrian kitaralla ja bassolla.

## Lähteet
* Suomikitarat, Juha Vartiainen, s. 187 (2003, Readme.fi)
* Kaleva 4.4.2017

### Viitteet
Thomas Sargent

**Thomas John "Tom" Sargent** (s. 19. heinäkuuta 1943) on yhdysvaltalainen taloustieteilijä. Sargent palkittiin vuonna 2011 Nobelin taloustieteen palkinnolla yhdessä Christopher A. Simsin kanssa uraauurtavasta työstä syy- ja seuraussuhteiden ymmärtämiseksi makrotaloudessa.

Sargent aloitti opintonsa Berkeleyssä ja väitteli Harvardin yliopistossa vuonna 1968.

## Lähteet

## Aiheesta muualla
*Thomas Sargentin kotisivut New York Universityssä 
*Interview with Thomas Sargent – The Region – Publications & Papers, The Federal Reserve Bank of Minneapolis
*Sargentin puhelinhaastattelu Nobelin johdosta
Christopher A. Sims

**Christopher Albert ”Chris” Sims** (21. lokakuuta 1942 Washington – 14. maaliskuuta 2026 Minneapolis, Minnesota) oli yhdysvaltalainen taloustieteilijä. Sims palkittiin vuonna 2011 Nobelin taloustieteen palkinnolla yhdessä Thomas Sargentin kanssa uraauurtavasta työstä syy- ja seuraussuhteiden ymmärtämiseksi makrotaloudessa.

## Lähteet

## Aiheesta muualla

*
Tuila’epa Sailele Malielegaoi

**Tuila’epa Sailele Malielegaoi** (s. 14. huhtikuuta 1945 Lepa) on samoalainen poliitikko, joka toimi maan pääministerinä vuosina 1998–2021. Malielegaoi toimii myös Human Rights Protection Party (HRPP) -puolueen johtajana. Puolue sai maaliskuussa 2011 parlamenttivaaleissa äänivyöryn, joka takasi neljännen pääministerikauden Malielegaoille.

Vuoden 2021 vaalien jälkeen Samoa ajautui poliittiseen kriisiin, kun Malielegaoi hävisi vaalit ja kieltäytyi luovuttamasta valtaa ja lukittautui parlamentin istuntosaliin. Myöhemmin Malielegaoi syytti Uuden-Seelannin pääministeriä Jacinda Ardernia ja "feminististä juonta" vaaleihin sekaantumisesta, mikä hänen mukaansa johti HRPP:n häviöön. Ardern kiisti henkilökohtaisesti kaikki syytökset.

## Lähteet
Dnipron rautatieasema

**Dnipron rautatieasema** eli **Dnipro-Holovnyi** () on Ukrainan kolmanneksi suurimman kaupungin Dnipron päärautatieasema ja Ukrainan rautateiden tärkeimpiä henkilöliikenteen asemia. Asema sijaitsee kaupungin ydinkeskustassa, noin 800 metriä Dnepristä etelään.

## Lähteet

## Aiheesta muualla

* Kaukojunien haku Dnipropetrovskin matkustaja-asemalle   (railway.dn.ua)
* Dnipropetrovskin matkustaja-aseman aikatauluja   (poezda.uz.ua)
* Dnipropetrovskin aseman aikatauluja   (poezda.org.ua)
* Kaukoliikenteen junien haku Dnipropetrovskin matkustaja-asemalle/-lta  (poezda.net)
* Kaukoliikenteen juna-aikatauluja Dnipropetrovskin rautatieasemalle  (rasp.yandex.ru)
* Lähijunien aikatauluja Dnipropetrovskin matkustaja-asemalle  (rasp.yandex.ru)
* Ukrainan rautateiden interaktiivinen, kullekin asemalle saapuvien ja lähtevien pikajunien sivusto, erityisesti EURO2012 jalkapalloa ajatellen  
* Ukrainan rataverkon kartta
Parasta buddhaa

**Parasta buddhaa** on Green Buddha Recordsin kokoelma-albumi, joka julkaistiin marraskuussa 2010.

## Kappaleet
# Matinpoika, Okku, Juno, VilleGalle & Tono Slono – 365 HKI
# Ras Henry, Matinpoika & Juno – Mitä helvettiä
# Juno, Matinpoika & Okku – Unelmaperhe
# Matinpoika, Juno & Okku – Arkkuun asti
# Matinpoika, VilleGalle, Juno & Okku – Salem aleikum
# Matinpoika, Juno, Heinis & Pyhimys – Filtteri
# Juno, Matinpoika, VilleGalle & Okku – Parasta buddhaa
# Juno & Matinpoika – Elä unelmaas
# Matinpoika & Okku – Kaikki kaikessa
# Juno, VilleGalle, Jare & Matinpoika – Urheiluhullu

## Biitit
* Janne K: 1, 2, 5, 6, 10
* LX-Beats: 3, 7
* Janleks: 4, 8
Hiphop Hamlet

**Hiphop Hamlet** on suomalainen sketsisarja vuodelta 2011. Sarja kuvattiin vuonna 2010, sen ohjasi Joona Tena ja sen pääosissa näyttelivät mm. Pertti Sveholm, Taneli Mäkelä, Pamela Tola ja Iina Kuustonen. Sarjassa on myös vieraillut lukuisia näyttelijöitä, joista mainittakoon Laura Malmivaara, Eppu Salminen ja Mikko Kouki.

## Rooleissa

## Jaksot
St. John’s IceCaps

**St. John’s IceCaps** oli AHL-liigassa pelaava kanadalainen jääkiekkojoukkue, jonka kotikaupunki on St. John’s. Joukkue oli Montreal Canadiensin farmijoukkue.

St. John’s IceCaps perustettiin vuonna 2011 kun Manitoba Moose siirtyi Manitobasta Newfoundlandin saarelle St. John’siin. Joukkue oli tuolloin Winnipeg Jetsin farmijoukkue. Kauden 2014–2015 jälkeen Winnipeg Jets siirsi seuran takaisin Winnipegiin ja se otti käyttöön entisen nimensä. Samalla kuitenkin Montreal Canadiens siirsi farmijoukkueensa Hamilton Bulldogsin St. John’siin ja joukkue otti käyttöönsä IceCaps-nimen. Canadiens siirsi farmijoukkueensa vuonna 2017 Quebecin Lavaliin ja vaihtoi sen nimeksi Laval Rocket.

## Tunnettuja pelaajia

*   David Aebischer
*  Aleksandr Burmistrov
*   Patrice Cormier
*   Jason DeSantis
*   Aaron Gagnon
*   Tomáš Kubalík
*  Artūrs Kulda
*  Spencer Machacek
*  Ben Maxwell
*  Garth Murray
*  Paul Postma
*   Zach Redmond
*   Marco Rosa

## Lähteet

## Aiheesta muualla
* Joukkueen virallinen sivusto
Carl Menger

**Carl Menger** (28. helmikuuta 1840 Nowy Sącz, Galitsia – 26. helmikuuta 1921 Wien, Itävalta) oli itävaltalaisen taloustieteen perustaja. Hän kehitti mm. rajahyötyteorian, joka on nykyisen uusklassisen taloustieteen tärkeimpiä tosiasioita. Se korjasi klassisen taloustieteen (ja Marxin) virheen hinnanmuodostusteoriassa.

Itse asiassa tämän marginalistisen (eli raja-) teorian kehittivät noin 1870 toisistaan riippumatta William Stanley Jevons Englannissa, Carl Menger Itävallassa ja Léon Walras Sveitsissä, ja myöhemmin kävi ilmi, että sen oli esittänyt jo vuonna 1854 preussilainen ekonomisti Hermann Heinrich Gossen. Teoriaa pidetään marginalistisen eli uusklassisen taloustieteen syntynä. 

## Elämä
Carl Menger syntyi Itävallan keisarikunnan Galitsiassa (nykyään Puolaa). Hän valmistui oikeustieteen tohtoriksi Krakovassa ja toimi talousjournalistina ensin Ukrainassa ja sitten Wienissä Wiener Zeitungissa. 

Menger huomasi hinnan muodostuvan markkinoilla toisin kuin klassinen taloustiede opetti. Hän alkoi tutkia taloustiedettä 1867 ja sai 1871 valmiiksi kirjan *Grundsätze der Volkswirtschaftslehre* (”Taloustieteen perusteet”), joka on nykyisen taloustieteen ja itävaltalaisen koulukunnan perustana. 

Menger opetti Itävallan arkkiherttualle kansantaloustiedettä ja todennäköisesti avusti tämän ylhäisaristokratian vastaisen nimettömän pamfletin kirjoittamisessa. Vuonna 1878 hänet nimitettiin Wienin yliopiston kansantaloustieteen professoriksi. Taloustieteiden menetelmäkiistan väittelyssä saksalaisia taloustieteilijöitä vastaan hänen opeistaan käytettiin marginalisoivaa pilkkanimeä ”itävaltalainen taloustiede”, jolloin hän syytti saksalaista taloustiedettä historisismista. Mengerin huomattavimpia oppilaita olivat Eugen von Böhm-Bawerk ja Friedrich von Wieser.

Mengerin poika oli matemaatikko Karl Menger.

## Rajahyötyteoria

Menger esitti kirjassaan *Grundsätze der Volkswirtschaftslehre* (1871) rajahyötyteorian ja hänen näkökulmaansa talouselämään on luonnehdittu kausaalis-realistiseksi, deduktiiviseksi ja humanistiseksi. Täydellisen kilpailun vallitessa kauppiaat pyrkivät asettamaan hyödykkeiden hinnat niin korkeiksi, että ne kaikki menevät juuri ja juuri. Mengerin kuvauksen mukaan tyydyttämättömien tarpeiden rajahyödyt ovat tuotteiden hintaa alhaisemmat, mutta myytyjen tuotteiden rajahyödyt olivat hintaa korkeammat, koska muutenhan ne eivät olisi menneet kaupaksi. Mikäli tämä hinta ylittää tuotantokustannukset, se kannustaa tuottamaan lisää tuotteita. Tällöin seuraa tarjonnan lisääntymistä, joka pakottaa asiakkaista kilpailevat kauppiaat laskemaan hintoja, jotta myyjät saisivat kaikki tuotteensa kaupaksi. Lopulta hinta putoaa lopulta lähes tuotanto- ja jakelukustannusten tasolle.

## Katso myös
* Methodenstreit (taloustieteiden menetelmäkiista)

## Huomautukset

## Lähteet

## Aiheesta muualla
Annetaan palaa!

**Annetaan palaa!** (engl. *Fired Up!*) on vuonna 2009 tehty teinikomedia. Elokuvan on tuottanut ja ohjannut Will Gluck ja kirjoittanut Freedom Jonesis. *Annetaan palaa* kertoo Nick Bradystä ja Shawn Colfaxistä, jotka pyrkivät cheerleaderjoukkueeseen päästäkseen cheerleaderleirille ollakseen lähellä naisia.

## Juoni
Nick Brady ja Shawn Colfax (Eric Christian Olsen ja Nicholas D'Agosto) ovat suosittuja amerikkalaisen jalkapallon pelaajia fiktiivisessa Gerald R. Ford High Schoolissa. Kuultuaan jalkapalloleirin siirtyneen kuumaan Teksasiin päättävät Nick ja Shawn livistää leiriltä cheerleadereiden leirille pokatakseen 300 cheerleaderiä. Leirillä he huomaavat pitävänsä joukkuestaan ja alkavat auttaa joukkuettaan voittamaan Pantterit. Lopussa Shawn huomaa pitävänsä joukkueensa kapteenista Carly Davidsonista (Sarah Roemer) kun sillä aikaa Nick yrittää iskeä Dioraa (Molly Sims) leirinjohtajan vaimoa.

## Näyttelijät

## DVD/Blu-ray julkaisu

Elokuva julkaistiin DVD:lle ja Blu-ray:lle 9. kesäkuuta 2009.

## Lähteet
Muhammad bin Qasim

**Muhammad bin Qasim Al-Thaqafi** (, 695–715) oli umaijadien dynastiaa palvellut kenraali, joka kuversnööri al-Hajjaj ibn Yusufin ohjaamana aloitti nykyisen Pakistanin alueella sijaitsevien Sindhin ja Punjabin alistamisen umaijadien valtaan. Tämä avasi tien islamin myöhemmälle leviämiselle Intian niemimaalle. Umaijadihallinnon mahdollisesta islamilaisuudesta ei ole merkkejä historiallisissa lähteissä.   

## Katsaus lähteisiin
Valloituksesta on tietoa vain vähän, ja sekin on peräisin myöhäisistä lähteistä. Vuoden 711 jälkeen ismaeliitit olivat nykyiseen Pakistaniin kuuluvassa Sindhissä. Valloituksesta kertoo lyhyesti Bagdadissa vaikuttanut Baladhuri (820–892), ja ainoa   sindhiläinen lähde on vuodelta 1261 tekijänä Cachnamah. Tämä on nähtävästi päässyt käyttämään varhaisia arabilähteitä, mukaan lukien Baladhur. Cachnamah korostaa kahta asiaa, kuvernöörin keskeistä asemaa valloituksen ohjaajana sekä ennustajien ja viisaiden miesten varoituksia, että arabivalloitus oli ennalta määrätty. Näiden kahden raportin ilmoittamia kaupunkeja ei ole varmuudella tunnistettu.

## Perimätietoa
Perimätiedon mukaan Muhammad bin Qasim menetti isänsä nuorena. Äiti huolehti pojan uskonnollisesta kasvatuksesta ja setä, kuvernööri al-Hajjaj ibn Yusuf, opetti pojalle hallintoa ja sotataitoa. Kuusitoistavuotiaana Muhammed pääsi suuren kenraalin Qutayba bin Muslimin alaiseksi, ja jo seuraavana vuonna hän sai johtaa Sindhin valloitusta.

Aikaisemmat yrittäjät olivat kulkeneet Khaibarsolan kautta, mutta Muhammad purjehti Arabianmeren yli ja marssi Balokistanin poikki Sindhiin mukanaan 12&nbsp;000 miestä ja 600 hevosta. Hän käytti alueella ennestään tuntemattomia aseita kuten vaunuissa kuljetettuja katapultteja ja jousipyssyillä ammuttavia palavia puuvillatukkoja. Vallattuaan Sindhin ja osan Punjabia hän lopetti valta-alueensa laajentamisen ja keskittyi hallitsemaan suvaitsevaisen islamin hengessä. Tuhansia hinduja ja buddhalaisia kääntyi islamiin, ja alueella kehittyi uusi sindhin kieli, joka yhdisti arabiaa paikallisiin kieliin.

Al-Tabari kertoo, että kuvernööri Hajjaj ibn Yusuf pyysi Muhammad bin Qasimia ottamaan kiinni umaijadien vastaiseen šiialaiseen kapinaan (700–703) osallistuneen Atiyyahin. Jos tämä ei kiroaisi Alia, hänelle tulisi antaa 400 ruoskaniskua ja leikata hiukset ja parta. Atiyyah kieltäytyi ja rangaistus pantiin toimeen. 

Kun kalifi Walid bin Abdul Malik kuoli, valtaan nousi hänen veljensä, joka oli Muhammadin sedän vihamies. Uusi kalifi määräsi Muhammadin palaamaan kotiin, tämä totteli, joutui vankilaan ja kuoli noin 20-vuotiaana.

## Lähteet

* 
* 

### Lähteet
Tom Petäjä

**Tom Kristian Petäjä** (s. 17. joulukuuta 1970 Polvijärvi) on suomalainen näyttelijä. Petäjä valmistui Teatterikorkeakoulusta vuonna 2000 ja oli tämän jälkeen kiinnitettynä Lahden kaupunginteatterissa vuosina 2001–2008. Sittemmin hän on esiintynyt freelancerina monissa eri teattereissa, kuten Linnateatterissa, Turun kaupunginteatterissa ja Seinäjoen kaupunginteatterissa. Hän on myös näytellyt elokuvissa ja televisiosarjoissa.

## Filmografia

### Elokuvat

* *[[Vares X]]* – Karvanoppa (2024)
* *[[Prinsessa Pikkiriikki (elokuva)|Prinsessa Pikkiriikki]]* – Piffelsson (2024)
* *[[Pelle Hermanni (elokuva)|Pelle Hermanni]]* – Posteljooni (2022)
* *[[Etsivätoimisto Henkka & Kivimutka]]* – Teuvo (2022)
* *[[Viimeiset]]* – Poliisi (2020)
* *[[Fingerpori (elokuva)|Fingerpori]]* – Asko Vilenius (2019)
* *[[Olavi Virta (elokuva)|Olavi Virta]]* – Kauko Käyhkö (2018)
* *[[Henkesi edestä]]* – Sairaalapappi (2015)
* *[[Juoppohullun päiväkirja (elokuva)|Juoppohullun päiväkirja]]* – Sokea juoppo (2012)
* *[[Vares – Pahan suudelma]]* – Karhuryhmän johtaja (2011)
* *[[Täällä Pohjantähden alla II]]* – Antti Laurila (2010)
* *[[Täällä Pohjantähden alla (vuoden 2009 elokuva)|Täällä Pohjantähden alla]]* – Antti Laurila (2009)
* *[[Ralliraita]]* – Puupponen (2009)
* *Seitsemän veljestä* – Tuomas (2004)
* *[[Joensuun Elli (elokuva)|Joensuun Elli]]* – Erkki, Veijon veli (2004)
* *[[Vieraalla maalla]]* – Rekola (2003)
* *[[Jäänmurtaja (elokuva)|Jäänmurtaja]]* – Huutaja (1997)

### Televisiosarjat

* *[[Modernit miehet]]* – Juha (2020)
* *[[Keihäsmatkat (televisiosarja)|Keihäsmatkat]]* – Risto Makkonen (2020)
* *[[Roba]]* – Pesismailamies (2019)
* *[[Ratamo (televisiosarja)|Ratamo]]* – Rekkakuski (2018)
* *[[Ismo (televisiosarja)|Ismo]]* – Kaljaveikko (2016)
* *[[Moska (televisiosarja)|Moska]]* – Ryynänen (2011)
* *[[Team Ahma]]* – Motoristi (2007)
* *[[Pelkovaara]]* – Kapteeni Kontkanen (2004)
* *Suolaista vettä* – Taksikuski (2002)
* *[[Kaverille ei jätetä]]* – Öykkäri (2001)
* *[[Seitsemän (televisiosarja)|Seitsemän]]* – Väänänen (2001)
* *[[Korkeajännitystä – eli sähköä kotiin kuljetettuna|Korkeajännitystä - eli sähköä kotiinkuljetettuna]]* – Isäntä (2001) 

## Lähteet

## Aiheesta muualla
*
*
Wade Robson

**Wade Jeremy William Robson** (s. 17. syyskuuta 1982) on australialainen tanssija, ohjaaja, tuottaja, lauluntekijä ja palkittu koreografi. Hän aloitti tanssiuransa viisivuotiaana. Hän on ohjannut musiikkivideoita ja maailmankiertueita lukuisille artisteille, kuten N'Syncille ja Britney Spearsille.

## Diskografia
*1994: *[[Quo]]*
*2006: *Wade Robson's Project: Dance Beats Vol. 1*

## Videografia
*Michael Jackson's "Black or White" (1991) Music video — tanssija (uncredited)
*Michael Jackson's *Dangerous: The Short Films* (1993) (V) — tanssija ("Jam"/"Black or White")
*Britney Spears's "Born To Make You Happy" (1999) — koreografi
*A*Teens' *Upside Down*, koreografi  (2000/2001)
*Britney Spears's "Oops... I Did It Again" (2000) — koreografi
*Britney Spears's "I'm A Slave 4 U" (2001) — koreografi
*Britney Spears's "Overprotected" (Worldwide Version) (2001) — koreografi
*NSync's "Pop" (2001) — koreografi ja tanssija

## Filmografia
**Kazaam* (1996) — Elito
**[[EDtv]]* (1999) —  Teinipoika
**[[You Got Served]]* (2004) - Hän itse
**I?* (2005) — kirjoittaja, ohjaaja
**[[Step Up 4Ever]] (2012?) — ohjaaja
**Leaving Neverland (2019)

## Televisio
**Full House*, "Come Fly with Me" (1992) — Terry, traveling choir member
**Picket Fences*, "Elective Conduct" (1994) — T.J.
**Nothing Sacred*, "House of Rage" (1997) — Garner Cole
**Pacific Blue*, "Users" (1998) — Brandon Jeter
**So You Think You Can Dance*, U.S. TV series (2006-?) — Hän itse
Pienellä kivellä

**Pienellä kivellä** on Samuli Edelmannin viidestoista albumi, joka julkaistiin 21. syyskuuta 2011. Kappaleita ovat tehneet mm. Timo Kiiskinen, Chisu, Tuure Kilpeläinen, Hanna Pakarinen, Edu Kettunen, Ville Pusa, Markus Koskinen ja Kalle Torniainen. Levyn arvostelut ovat olleet pääosin positiivisia. Sitä on myös kritisoitu kappaleiden samankaltaisuudesta. Albumi on myynyt platinalevyn oikeuttavan määrän.

## Kappaleet
# 
# 
# 
# 
# 
# 
# 
# 
# 
# 
# 

## Lähteet

## Aiheesta muualla
* Pienellä kivellä discogs.com -sivustolla
Datura (yhtye)

**Datura** on italialainen elektronisen musiikin yhtye. Sen perustivat 1991 Ciro Pagano, Stefano Mazzavillani, DJ:t Ricci (Riccardo Testoni) ja Cirillo (Carlo Andrea Raggi) Bolognassa. Ensimmäinen single *Nu Style* julkaistiin 1991, jota seurasi hitit *Eternity*, *Yerba Del Diablo*, ja coveri Visagen *Fade to Grey*stä. Vuonna 1995 DJ Ricci lähti yhtyeestä keskittyen muihin projekteihin. Hän kuoli myöhemmin. Yhtyeen nimi Datura on otettu hallusinogeenistä hulluruohoa tarkoittavasta sanasta.

## Diskografia

## Lähteet
Ray Lewis

**Ray Anthony Lewis** (s. 15. toukokuuta 1975 Bartow, Florida) on yhdysvaltalainen entinen amerikkalaisen jalkapallon pelaaja, pelipaikaltaan tukimies. Hän edusti koko ammattilaisuransa ajan NFL-liigassa pelaavaa Baltimore Ravensia.

Lewis valittiin urallaan 12 kertaa NFL:n tähdistöotteluun Pro Bowliin. Lisäksi hän on voittanut NFL:n parhaalle puolustavalle pelaajalle jaettavan palkinnon vuosina 2000 ja 2003, tehden hänestä vasta kuudennen pelaajan joka on voittanut palkinnon kaksi kertaa. Lewis oli myös vasta toinen tukimies, joka on voittanut Super Bowlin arvokkaimmalle pelaajalle jaettavan palkinnon ja ensimmäinen tukimies, joka voitti kyseisen palkinnon Super Bowlin voittaneessa joukkueessa. NFL Network on listannut Lewisin kaikkien aikojen 18. parhaaksi pelaajaksi joka on koskaan pelannut NFL:ssä.

## Ura

Lewis pelasi yliopistouransa Miamin yliopiston joukkueessa, ollen kerran ehdolla Butkus Awardiin.

Baltimore Ravens varasi Lewisin NFL:n varaustilaisuudessa ensimmäisellä kierroksella, 26. pelaajana. Hän kohtasi ennakkoluuloja, koska hänen ei uskottu pystyvän murtautua kokoonpanoon tukimiehen rooliin pienen kokonsa takia. Lewis voitti Super Bowlin Baltimore Ravensin riveissä kausilla 2000 ja 2012.
Hänen uransa loppui jälkimmäiseen voittoon.

## Yksityiselämä

Lewisillä on kahdeksan lasta vaimonsa kanssa. Hän on kristitty, ja tuli uskoon vuonna 2006.

Vuonna 2000 Lewis joutui kavereineen kahakkaan toisen ryhmän kanssa, mikä johti kahden ihmisen kuolemaan. Lewis ja kaksi muuta miestä saivat syytteet murhasta.

## Lähteet
Liuskaraunioinen

**Liuskaraunioinen** (*Asplenium septentrionale*) on erikoisennäköinen, pienikokoinen, kallionraoissa kasvava saniainen.

## Ulkonäkö ja koko

Liuskaraunioisen lyhyestä ja tummasuomuisesta maavarresta nousee tuppaina kasvavia, 5–17 cm korkeita lehtiä. Lehtiruoti on tummatyvinen ja kaksi-kolme kertaa lehtilavan pituinen. Täysin muista raunioisista poikkeava lehtilapa on muodoltaan harvaan säännöttömän halkihaaraisesti liuskainen. Liuskat ovat 1 mm leveitä, kärjestään usein leventyneitä, tasasoukkia ja hampaisia. Itiöpesäkeryhmät ovat kapeanpuikeita tai tasasoukkia ja sijaitsevat lehtilavan alapinnalla lehtisuonten sivussa. Itiöpesäkkeet ovat katesuomuisia. Liuskaraunioisen itiöt kypsyvät Suomessa heinä-elokuussa.

Liuskaraunioinen voi risteytyä seinäraunioisen (*A. ruta-muraria*) sekä tummaraunioisen alalajin kalliotummaraunioisen (*A. trichomanes* subsp. *trichomanes*) kanssa.

## Levinneisyys
Maailmanlaajuisesti liuskaraunioisen levinneisyysalue on keskittynyt Eurooppaan, jossa sitä tavataan laajalla mutta hajanaisella alueella lähes koko mantereella. Runsaimmin lajia kasvaa Pohjois-Espanjasta Pohjois-Saksaan, ja edelleen Romaniaan, Bulgariaan, Balkanin niemimaalle ja Pohjois-Italiaan. Toinen pääesiintymisalue on Norjan ja Ruotsin etelä- ja keskiosissa sekä Suomen eteläosissa. Lisäksi se on tavanomainen Kaukasuksen alueella. Aasiassa lajia kasvaa Turkissa, Keski-Aasiassa ja Länsi-Siperiassa. Pohjois-Amerikassa liuskaraunioisella on erillinen, laaja esiintymisalue Yhdysvaltain lounaisosassa.

Suomessa liuskaraunioinen on yleinen laji maan lounaisosissa ja etelärannikolla. Satunnaisemmin sitä tavataan muualta Etelä- ja Keski-Suomesta aina Vaasan korkeudelle saakka. Pohjoisempaa lajista on muutama vanha havainto Koillismaalta ja Savukoskelta. Yleisin laji on Suomessa Ahvenanmaalla.

## Elinympäristö
Liuskaraunioinen kasvaa avokallioiden raoissa. Kasvupaikat ovat useimmiten paahteisia. Kuivina kausina kasvin lehdet käpertyvät kokoon ja muuttuvat ruskeiksi, mutta virkoavat jälleen sateiden tullessa.

## Lähteet
* *Helsingin kasvit – Kukkivilta kiviltä metsän syliin*. Toim. Kurtto, Arto & Helynranta, Leena. Helsingin kaupungin ympäristökeskus. Yliopistopaino, Helsinki 1998.
* *Retkeilykasvio*. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998.
* *Vantaan luonto: Kasvit*. Toim. Ranta, Pertti & Siitonen, Mikko. Vantaan kaupunki, Vantaa 1996.

### Viitteet

## Aiheesta muualla
*Pohjolan kasvien pauloissa: ''Asplenium septentrionale'' - liuskaraunioinen
*Kasviatlas 2020: Liuskaraunioisen levinneisyys Suomessa.
*United States Department of Agriculture (USDA): ''Asplenium septentrionale''
Vapauden vanki

**Vapauden vanki – Ryti, Risto nro 236/46** on suomalainen kamariooppera, joka kertoo presidentti Risto Rytin elämästä. Oopperan on säveltänyt Ilkka Kuusisto, ja libreton on kirjoittanut Markus Nummi. Ooppera alkaa vankilasta Rytin ollessa tuomittuna kuritushuoneeseen sotasyyllisyydestä. Hänen elämäänsä Gerda Rytin (o.s. Serlachius) kanssa sekä hänen sisäisiä taistelujaan käydään läpi takautumina.

## Kantaesitys
*Vapauden vangin* ovat tuottaneet Suomalainen Kamariooppera ja Risto Hirvonen. Oopperan kantaesitys oli Risto Rytin synnyinpaikkakunnalla, Huittisissa, Risto Ryti -salissa 1. heinäkuuta 2007 ja pian sen jälkeen Helsingin Aleksanterinteatterissa. Nimiroolissa oli Jorma Hynninen, ja Gerda Rytin roolin tanssi Tiina Lindfors. Suomalaisen Kamarioopperan solistiensemblen kapellimestarina toimi Kristian Attila. Oopperan ohjasi Kalle Holmberg. Lavastuksen ja puvustuksen suunnitteli Markku Piri. Suomalainen Kamariooppera vei *Vapauden vangin* myös Saarenmaalle kesällä 2009.  

## Myynti-DVD
Suomalainen Kamariooppera ja Helsinki City-ooppera tuottivat *Vapauden vangista* myös myyntivideon. Sen toteutti Sunny Notes Oy ja ohjasi Erkki Pohjanheimo. Video kuvattiin Kansallisoopperan Almi-salissa 2009. Videollakin pääosia esittävät Jorma Hynninen ja Tiina Lindfors, ja kapellimestarina on Kristan Attila. Henkilöohjauksesta vastaa Kalle Holmberg, ja valaistuksen on suunnitellut ja toteuttanut Ilkka Volanen. 
Orkesterin muusikot videolla ovat:
*Aale Lindgren – oboe/englannintorvi, 
*Ollitapio Lehtinen – viulu
*Matti Hirvikangas – alttoviulu
*Eeva Rysä – sello
*Laura Hynninen – harppu
*Kristian Attila – piano.

Myynti-DVD:n jakelusta vastaa Fuga Oy.

## Lähteet
Daniel Lind Lagerlöf

**Daniel Lind Lagerlöf**, alkujaan *Daniel Magnus Gösta Lind*, (s. 6. helmikuuta 1969 Tukholma, Ruotsi) oli ruotsalainen elokuvaohjaaja, käsikirjoittaja ja tuottaja.

Lind Lagerlöf katosi 6. lokakuuta 2011 valmistellessaan Camilla Läckbergin romaanin *Fjällbackamorden – Strandriddaren* kuvauksia. Hänen oletetaan pudonneen veteen jyrkiltä kalliolta Tjurpannanin luonnonsuojelualueella Tanumshedenin lähellä Bohuslänissä. Sää oli katoamisen aikaan myrskyinen. Etsinnät keskeytettiin kahden tuloksettoman etsintäpäivän jälkeen.

Hänellä oli vaimonsa käsikirjoittaja Malin Lagerlöfin kanssa kolme lasta.

## Filmografia
### Ohjaukset
* *Föreställningen (lyhytelokuva), 1990
* *Saaristolaislääkäri* (televisiosarja), 1997 
* *S:t Mikael* (televisiosarja), 1998 
* *Vägen ut*, 1999 
* *Bekännelsen*, 2001, (TV) 
* *Hans och hennes*, 2001 
* *Beck – mainostaja* (*Beck – Annonsmannen*; TV), 2002
* *Beck – poika lasipallossa* (*Beck – Pojken i glaskulan*; TV) 2003
* *Miffo*, 2003
* *Buss till Italien*, 2005
* *Van Veeteren: Carambole*, 2005
* *Medicinmannen*, 2005
* *Van Veeteren: Pääsky, kissa, ruusu, kuolema* (*Svalan, katten, rosen, döden*, 2006)
* *Wallander Pyramiden*, 2007
* *Ett gott parti*, 2007
* *Johan Falk 5 – operaatio Satakieli* (*Johan Falk – Operation näktergal*, 2009)
* *Johan Falk 6 – lainsuojattomat* (*Johan Falk – De fredlösa*, 2009)
* *Skumtimmen*, 2011
* *Kirjavaras*, 2011

===Tuottaja===
* * Hans och hennes*, 2001
* * Miffo; myös käsikirjoitus'', 2003

## Lähteet

## Aiheesta muualla
* 
* Svensk Filmdatabas
Pyhäjärvi (Käkisalmen piiri)

**Pyhäjärvi**  tai **Plodovoje** () on maalaiskunta   Karjalankannaksella Leningradin alueen Käkisalmen piirissä.

Kunta sijaitsee Käkisalmen piirin keskiosassa suuren Pyhäjärven (ven. *Ozero Otradnoje*) pohjoispuolella. Se rajoittuu pohjoisessa Norsjoen (Larionovo) kuntaan, etelässä Sakkolan (Gromovo) kuntaan ja lännessä Räisälään (Melnikovo). Kunnassa on runsaat 2300 asukasta.

Nykyinen Pyhäjärven maalaiskunta sijaitsee suurelta osin Suomen entisen Viipurin läänin Pyhäjärven kunnan alueella. Nykykunnan keskustaajama Pyhäjärvi eli Plodovoje sijaitsee entisen Pyhäjärven kirkonkylän ja sen naapurikylien Taubilan ja Larjavan alueella järven pohjoisrannalla. Entisen Pyhäjärven asemakylän nimi puolestaan on nykyisin Otradnoje. Keskustaajamasta on Pietariin  noin 110 kilometriä, piirikeskus Käkisalmeen 25 km.

Kunnassa on yhteensä 12 asutuskeskusta:
* Plodovoje (Плодовое) - Pyhäjärvi (sis. ent. Pyhäjäven kk, Taubila, Larjava) - hallinnollinen keskus
* Krasnoje (Красное) - Hassinmäki
* Kutuzovskoje (Кутузовское) - Matiskala
* Malaja gorka (Малая горка) - Kykkälä
* Melnitšnyje Rutšji (Мельничные Ручьи) - Kalamaja, Montrua
* Otradnojen asema (станция Отрадное, stantsija Otradnoje) - Pyhäjärven asemakylä
* Solnetšnoje (Солнечное) - Rotjanlahti, Salitsanranta, Kelja 
* Solovjovka (Соловьёвка) - Noitermaa
* Traktornoje (Тракторное) - Valkeamäki  
* Tsvetkovo (Цветково) - Suhapaarina, Jaama
* Uralskoje (Уральское) - Lahna-Valkama
* Vesnino (Веснино) - Alakylä, Kahvenitsa, Puikkoinen

## Lähteet
YouPorn

**YouPorn** on ilmainen pornografinen verkkosivusto. Sivusto aloitti toimintansa elokuussa 2006 ja on noussut yhdeksi internetin suosituimmista pornografiasivustoista. Marraskuussa 2007 sivuston kerrottiin olevan laajin ilmaista pornografiaa tarjoava sivusto ja toukokuussa 2011 se oli internetin 83. suosituin sivusto. Joulukuussa 2020 sivuston Alexa-sijoitus oli 429.

## Lähteet
Itä-Lothian

**Itä-Lothian** (, , ) on yksi Skotlannin hallintoalueista. Itä-Lothianin rajanaapurit ovat Edinburghin, Scottish Bordersin ja Midlothianin alueet. Siellä on arviolta 103&nbsp;050 asukasta (vuonna 2015) ja sen pinta-ala on 679 neliökilometriä.

## Kyliä ja kaupunkeja

*Aberlady
*Athelstaneford
*Auldhame
*Ballencrieff
*Bolton
*Cockenzie
*Dirleton
*Drem
*Dunbar
*East Fortune
*East Linton
*East Saltoun
*Elphinstone
*Felton Barns
*Garvald
*Gifford
*Gladsmuir
*Glenkinchie
*Gullane
*Haddington
*Humbie
*Innerwick
*Kingston
*Longniddry
*Luffness
*Macmerry
*Musselburgh
*North Berwick
*Ormiston
*Pencaitland
*Port Seton
*Prestonpans
*Scoughall
*Spott
*Stenton
*Tranent
*Wallyford
*West Barns
*West Saltoun
*Whitecraig
*Whitekirk and Tyninghame
*Whittingehame
*Wellington

## Lähteet

## Aiheesta muualla

*Hallintoalueen internetsivut
Viherraunioinen

**Viherraunioinen** (*Asplenium viride*) on pohjoisella pallonpuoliskolla tavattava, kallioilla kasvava pienikokoinen saniainen.

## Ulkonäkö ja koko
Viherraunioisen maavarsi on lyhyt ja tummasuomuinen. Tiheinä tuppaina olevat lehdet kasvavat 5–20 cm korkeiksi. Lehtiruodin kärkiosa on vihreä ja noin neljäsosa lehtilavan pituudesta. Lehtilapa on tasasoukka ja parilehdykkäinen, lavan keskiranka on vihreä ja kapealti vaalean siipipalteinen. Kirkkaanvihreät lehdykät ovat pyöreähköjä tai pitkulaisia, tylppiä, ehyt- tai hammaslaitaisia sekä suipohkotyvisiä. Kapeanpuikeat tai tasasoukat, katesuomuiset itiöpesäkeryhmät sijaitsevat lehtilavan alapinnalla lehtisuonten sivussa. Viherraunioisen itiöt kypsyvät Suomessa heinä-elokuussa.

Viherraunioinen muistuttaa läheisesti tummaraunioista (*A. trichomanes*) sekä hyvin harvinaista serpentiiniraunioista (*A. adulterium*).

## Levinneisyys
Viherraunioisen levinneisyysalue on hyvin hajanainen. Euroopassa lajia tavataan Pyreneiltä, Alpeilta, Saksasta, Puolasta, Romaniasta, Balkanin niemimaalla Sloveniasta Kreikkaan, Britteinsaarten keski- ja pohjoisosista, Norjasta, Ruotsista, Suomesta, Islannista, Länsi-Venäjältä sekä Uralin ja Kaukasuksen vuoristoista. Levinneisyysalue jatkuu laikuttaisena myös Aasian puolella, jossa lajia kasvaa Turkissa, Keski-Aasiassa, Keski-Siperiassa ja Japanissa. Pohjois-Amerikassa viherraunioista kasvaa mantereen keskiosissa Kalliovuorilla sekä länsi- ja itärannikoilla. Laji on levinnyt myös Grönlantiin.

Suomessa viherraunioisen esiintymät painottuvat Itä- ja Pohjois-Suomeen. Lajia tavataan paikoitellen Pohjois-Karjalassa, Kainuussa, Koillismaalla, Keski-Lapissa ja Käsivarren Lapissa. Myös muualla Lapissa on yksittäisiä esiintymiä. Pääalueesta erillisiä kasvustoja on Etelä- ja Pohjois-Savossa sekä Keski-Pohjanmaalla.

## Elinympäristö
Viherraunioinen viihtyy parhaiten kalkkikallioilla, ultraemäksisillä kallioilla ja soraikoilla.

## Lähteet
* *Retkeilykasvio*. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998.

### Viitteet

## Aiheesta muualla
*Pohjolan kasvien pauloissa: ''Asplenium viride'' – viherraunioinen
*Kasviatlas 2020: Viherraunioisen levinneisyys Suomessa.
*Pinkka, Lajintuntemuksen oppimisympäristö: Viherraunioinen (''Asplenium viride'')
Nainen kuin jäätynyt samppanja

**Nainen kuin jäätynyt samppanja** on suomalainen kamariooppera. Se kertoo kirjailija-novellisti Aino Kallaksesta (1878–1956). Aino Piirolan libretto perustuu Kallaksen päiväkirjamerkintöihin vuodesta 1899 alkaen. Päiväkirjoissaan Kallas tuo esiin elämänsä kipeitäkin puolia, joitten hän tiesi herättävän paheksuntaa. Ooppera seuraa Kallaksen elämää hänen muutostaan miehensä Oskar Kallaksen perässä Suomesta Viroon ja kertoo kirjailijan perhe-elämästä ja myrskyisistä suhteista miehiin siihen asti, kunnes kirjailija Eino Leinon ja Aino Kallaksen suhde päättyy. Oopperan on säveltänyt Ilkka Kuusisto.

## Kantaesitys
Suomalaisen Kamarioopperan ja Risto Hirvosen tuottaman kantaesityksen Itä-Helsingin kulttuurikeskus Stoassa 29. helmikuuta 2000 ohjasi Jukka Kajava. Kantaesityksessä Aino Kallaksen roolin tulkitsi mezzosopraano Ulla Raiskio ja miehen roolin esitti koreografi-tanssija Sami Saikkonen. Oopperan kapellimestarina oli Kristian Attila.

## Myynti-DVD
Maaliskuussa 2011 Suomalainen Kamariooppera ja Helsinki City-ooppera tuottivat *Nainen kuin jäätynyt samppanja* -oopperasta myynti-DVD:n . Se kuvattiin oopperan esityksistä Espoon Sellosalissa. Pääosissa videollakin ovat Ulla Raiskio ja Sami Saikkonen. Musiikista vastaavat Pekka Kuusisto (viulu), Eeva Rysä (sello) ja Kristian Attila (kapellimestari ja piano). Lavastus on Jyrki Sepän, ja valaistuksen suunnitteli Ilkka Volanen. DVD-taltioinnin on ohjannut Erkki Pohjanheimo / Sunny Notes Oy. DVD:n jakelusta vastaa Fuga Oy.

## Lähteet
Suovenhokas

**Suovenhokas** (*Nola karelica*) on pieni yöperhoslaji. Se tunnetaan vanhemmassa kirjallisuudessa karjalanallaskehrääjänä sekä muuraimen ruuhikehrääjänä. Suovenhokas on luokiteltu Suomen uhanalaisarvioinnissa erittäin uhanalaiseksi (EN) ja se on yksi Suomen kansainvälisistä vastuulajeista.

## Koko ja ulkonäkö
Suovenhokas on pieni, vaalea perhonen. Etusiipien pohjaväri on puhtaan valkoinen. Ulompi poikkiviiru erottuu ruskeana, ja sen ulkoreunalla on mustanruskeita täpliä. Siiven keskiosassa on leveä, vaaleanruskea vyö, samoin kuin ulkoreunassa. Ulkoreunan ruskean vyön keskellä kulkee valkea aaltoviiru. Siiven keskellä on musta täplä, jonka vieressä on vaaleankellertävistä suomuista muodostuva tupsu. Takasiivet ovat tasaisen ruskeat.

Lajin voi sekoittaa lähinnä huomattavasti yleisempään rämevenhokkaaseen (*Nola aerugula*).

## Levinneisyys ja lentoaika
Suovenhokas on selvästi boreaalinen laji, jota tavataan Euroopassa ainoastaan osassa Skandinaviaa, Baltiassa ja Pohjois-Venäjällä. Idässä levinneisyysalue jatkuu Itä-Aasiaan saakka. Suomessa suovenhokasta esiintyy Lappia lukuun ottamatta koko maassa, mutta vain paikoittain. Perhonen lentää kesäkuun lopulta heinäkuun lopulle lennon kestäessä yksittäisellä paikalla vain noin viikon.

## Elinympäristö ja elintavat
Suovenhokkaan tyypillinen elinpaikka on vähäravinteinen ja sammaleinen suo. Lajin esiintyminen on hyvin paikallista, ja vierekkäisillä esiintymillä voi olla pitkä välimatka. Sitä ei juuri koskaan tapaa tyypillisen elinympäristönsä ulkopuolella, joskin Suomessa sen on raportoitu elävän myös kosteissa rantametsiköissä. Koiraat lentävät etsimässä kumppania illan hämärtyessä, mutta luultavasti naaraat liikkuvat enemmän vasta parittelun jälkeen piilotellen siihen saakka lehtien alapinnoilla. Suovenhokas tulee valolle.

Naaras munii korkeintaan 50 munaa lehtien alapinnoille tai kuolleille varvuille, joilta toukka hakeutuu ilmeisesti itse mieleiselleen ravintokasville. Toukan elintapoja luonnossa ei juuri tunneta, vaan tieto perustuu kasvatettujen toukkien käyttäytymiseen. Toukan kehitys kestää pari vuotta. Ensimmäisen talven toukka talvehtii noin 2&nbsp;mm:n pituisena tekemänsä kotelon suojissa ja toisen talven lähes täysikasvuisena. Toukka on täysikasvuinen kolmannen elinvuotensa kesäkuun alussa, jolloin se koteloituu venemäisen, harmaan kotelokopan sisään heinänkorrelle tai oksalle.

## Ravintokasvi
Ensimmäisenä kesänä toukka syö ainakin suokukkaa (*Andromeda polifolia*), toisena kesänään ilmeisesti lakkaa (*Rubus chamaemorus*). Kasvatuksessa se on kelpuuttanut myös juolukkaa ja puolukkaa.

## Lähteet

## Aiheesta muualla
* kuva toukasta
Peter Holland

**Peter Holland** (s. 14. tammikuuta 1991 Caledon, Ontario) on kanadalainen jääkiekkoilija, joka pelaa AHL-seura Colorado Eaglesissa. NHL-seura Anaheim Ducks varasi Hollandin vuoden 2009 pelaajanvaraustilaisuudessa numerolla 15.

## Ura
Holland liittyi OHL-joukkue Guelph Stormiin kaudella 2007–2008.
Kaudella 2008–2009 hän pelasi OHL:n tähdistöottelussa ja edusti myös Kanadaa alle 18-vuotiaiden MM-kisoissa.

Holland teki OHL-joukkue Guelph Stormissa 80 pistettä kaudella 2009–2010 ja 88 pistettä kaudella 2010–2011. Lisäksi hän käväisi jälkimmäisellä kaudella AHL:ssä Anaheim Ducksin farmijoukkue Syracuse Crunchissa pelaamassa kolme ottelua tehoilla 3+3=6.

Vuonna 2011 Hockey's Future -sivusto listasi Hollandin Anaheimin kolmanneksi parhaaksi lupaukseksi Kyle Palmierin ja Emerson Etemin jälkeen. Hän pelasi kauden 2011–2012 pääosin Syracusessa AHL:ssä ja oli joukkueen toiseksi paras pistemies tehtyään 23+37=60 tehopistettä 71 ottelussa. Lisäksi hän pelasi kauden aikana neljä NHL-ottelua, joista ensimmäisen 5. marraskuuta 2011 Detroit Red Wingsiä vastaan. Hän teki voittomaalin 11. marraskuuta 2011 pelatussa ottelussa Vancouver Canucksia vastaan. Työsulun lyhentämällä NHL-kaudella 2012–2013 Holland pelasi Anaheim Ducksissa 21 ottelua. Pääosan tuostakin kaudesta hän pelasi AHL:ssä, Anaheimin uudessa farmijoukkueessa Norfolk Admiralsissa. 

Marraskuussa 2013 Holland siirtyi kesken kauden 2013–2014 Toronto Maple Leafsiin pelaajakaupassa, jossa Toronto sai hänen lisäkseen hyökkääjä Brad Staubitzin ja jossa Anaheim sai vaihdossa puolustaja Jesse Blackerin sekä kaksi varausvuoroa. 

Elokuussa 2023 Holland siirtyi tryout-sopimuksella NHL-joukkue Colorado Avalancheen. Lokakuussa 2023 Avalanchen vapautettua Hollandin tryout-sopimuksesta, Holland teki kauden 2023-2024 kattavan AHL-sopimuksen AHL-joukkue Colorado Eaglesin kanssa.

## Tilastot

## Lähteet
* 

### Viitteet
Sonic Classic Collection

**Sonic Classic Collection** on Nintendo DS konsolille julkaistu *[[Sonic the Hedgehog (pelisarja)|Sonic the Hedgehog]]* -pelisarjaan kuuluva kokoelmapeli, joka julkaistiin keväällä 2010.

## Pelaaminen

Sonic Classic Collection sisältää 6 erilaista Sonic-peliä jotka ovat *[[Sonic the Hedgehog (videopeli)|Sonic the Hedgehog]]*, *[[Sonic the Hedgehog 2]]*, *[[Sonic the Hedgehog 3]]*, *[[Sonic & Knuckles]]*, *[[Sonic the Hedgehog 2|Knuckles in Sonic the Hedgehog 2]]* ja ''Sonic 3 & Knuckles''. Kaikissa versioissa on tietty omat samat toimintonsa, mutta *[[Sonic the Hedgehog (videopeli)|Sonic the Hedgehog]]*, *[[Sonic the Hedgehog 2]]* ja *[[Sonic the Hedgehog 2|Knuckles in Sonic the Hedgehog 2]]* -pelien kohdalla on tehty sellainen muutos, että niissä pelaaja pystyy tallentamaan pelin minä hetkenä hyvänsä toisin kuin alkuperäisissä Mega Driven versioissa. Sonic Classic Collection sisältää myös "Illustrations"-moodin jossa on muutamia kaikkiin kokoelman peleihin liittyviä konseptikuvia.
Lihan palvaaminen

**Perinteinen lihan palvaaminen** on lihan kypsentämistä savustusuunissa tai savusaunassa 60–100 asteen lämpötilassa. Palvattava liha voi olla kuivasuolattua, liuossuolattua tai ruiskusuolattua. Palvausaika vaihtelee 1-2 vuorokauteen lihojen koosta riippuen, savutuspuuna käytetään enimmäkseen kuorittua leppää. Palvauksessa muun muassa kinkut ja riistalihat saavat vahvan savukylvyn ja mureutuvat hitaasti. Palvaaminen on vanha säilytysmenetelmä, jossa käytetään matalampia lämpötiloja ja pidempiä aikoja kuin lämminsavustuksessa tai kylmäsavustuksessa.